# אסטל קוסטנזה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אסטל קוסטנזה היא דמות בדיונית מסדרת הטלויזיה סיינפלד, אשר מגולמת על ידי אסטל האריס. בסדרה, אסטל היא אמו של ג'ורג' קוסטנזה ונשואה לאביו - פרנק קוסטנזה. ג'ורג' העיר פעם אחת, כי כל חייו לא שמע אותה צוחקת.

בסדרה היא מצטיירת כאמא מרגיזה, אשר מבלה לכאורה את רוב זמנה בצווחות כנגד ג'ורג' ופרנק. לה ולפרנק יש יחסי אהבה-שנאה: הם מצד אחד לא יכולים לראות אחד את השני, אבל נשארים יחד, מצד שני, כנראה מתוך הרגל (או מפני שאף אחד אחר לא יכול לסבול אותם). בפרק The Chinese Woman, הם מצהירים על כך שהם מתגרשים. הצהרה זו לא עומדת לזמן רב.

ג'ורג' גר בביתם של הוריו עד לשנותיו הבוגרות. במהלך שהותו בבית הוריו הוא סובל מהשפלות והאשמות כבדות מצדה על היותו כשלון. למרות זאת, הוא קשור אליה רגשית. במהלך פרידתם של הוריו, ג'ורג' התלונן רבות על קריסת המשפחה שלו - לא מפני שאהב אותם או אפילו חיבב אותם, אלא מפני שלא יכל לסבול את המחשבה שהוריו נמצאים "בחוץ", בעולם הדייטים יחד איתו.

היא שומרת על יחסים קרירים עם הוריו של ג'רי - מורטי והלן סיינפלד, כי היא חושבת שהם סנובים. הסיינפלדים בעצמם מתעלמים ממנה ומפרנק, לא כי הם סנובים, אלא מפני שאינם יכולים לסבול אותם. לאסטל יחסי פלירטוט עם חברו של ג'ורג', קריימר, דבר שגורם למעט חיכוך בינה ובין פרנק.

למעשה, פרנק ואסטל ישנים במיטות נפרדות (לפחות בחלק מהזמן, אף על פי שג'ורג' התוודה כי קיים יחסי מין על מיטתם בפרק The Cigar Store Indian), לא בגלל בעיות בנישואים, אלא בגלל שידיה של אסטל מפריעות לפרנק בשינתו.

למרות שאמונתה של אסטל לא נודעה במהלך פרקי הסדרה, ג'ייסון אלכסנדר ולארי דייוויד הזכירו זאת כי היא יהודיה.

מקור: http://he.wikipedia.org../../../%D7%90/%D7%A1/%D7%98/%D7%90%D7%A1%D7%98%D7%9C_%D7%A7%D7%95%D7%A1%D7%98%D7%A0%D7%96%D7%94.html

קטגוריה: דמויות סיינפלד

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש